Politsei- ja Piirivalveameti loomine  toob muudatused ka senisesse politsei ja piirivalve haridusse. Uus  ühine baashariduse õppekava on Sisekaitseakadeemias ette valmistamisel ning esimesed sisseastujad võetakse selle alusel vastu 2010. aasta sügisest.    Haridusmudel on kolmeastmeline. Esmalt läbitakse kutseõpe, mis esialgsete kavade kohaselt vältab kaks aastat ning koosneb erinevatest õppemoodulitest. Kutsehariduse lõpetanu alustab  patrullitööd või suunatakse vastava personalivajaduse olemasolul täiendkoolitusse või rakenduskõrgharidust omandama. Vajaliku kvalifikatsiooni olemasolul saab riigieelarvevälisele kõrghariduse õppekohale asuda ka ilma suunamiseta.    Kutseõpe valmistab ette politseiametnikke, kes suudavad oma oskuste ja teadmistega täita erinevaid korrakaitselisi ülesandeid ning töötada nii piiri- kui ka politseipatrullis. Ühise õppetöö käigus õpitakse tundma kõiki Politsei- ja Piirivalveameti põhitöövaldkondi  tundma õppimiseks ning ühtse organisatsioonikultuuri kujunemisel.    Järgmine aste on rakenduskõrgharidusõpe, mis kestab samuti kaks aastat ja on eelduseks kriminaalpolitseiniku ja ka juhi ametikohale asumiseks Kolmas hariduse aste on magistritase, mis on nõutav tippjuhi kohale asumiseks. Kõrgemate haridusastmete õppekavade ettevalmistus on käimas, kuid need ei rakendu 2010. aastal. Juhul kui vastuvõtt sel sügisel avatakse, toimub see olemasolevatele õppekavadele.    Uute õppekavade  loomisel nii kutseõppes kui ka kõrgematel õppetasemetel mõeldakse läbi ka varasemate õpingute ja töökogemuse arvestamise süsteem.    Vaata ka Sisekaitseakadeemia kodulehte www.sisekaitse.ee.